CELEX: 32008D0120
Language: fi
Date: 2008-02-07 00:00:00
Title: 2008/120/EY: Komission päätös, tehty 7 päivänä helmikuuta 2008 , neuvoston direktiivin 88/407/ETY liitteen D ja naudansukuisten kotieläinten siemennesteen tuontia koskevista edellytyksistä tehdyn päätöksen 2004/639/EY muuttamisesta (tiedoksiannettu numerolla K(2008) 409) (ETA:n kannalta merkityksellinen teksti)

16.2.2008   
            
            
               FI
            
            
               Euroopan unionin virallinen lehti
            
            
               L 42/63
            
         
      KOMISSION PÄÄTÖS,
   tehty 7 päivänä helmikuuta 2008,
   neuvoston direktiivin 88/407/ETY liitteen D ja naudansukuisten kotieläinten siemennesteen tuontia koskevista edellytyksistä tehdyn päätöksen 2004/639/EY muuttamisesta
   (tiedoksiannettu numerolla K(2008) 409)
   (ETA:n kannalta merkityksellinen teksti)
   (2008/120/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY (1) ja erityisesti sen 8 artiklan 1 kohdan, 10 artiklan 2 kohdan ensimmäisen alakohdan, 11 artiklan 2 kohdan ja 17 artiklan toisen kohdan,
   sekä katsoo seuraavaa:
   
               (1)
            
            
               Direktiivissä 88/407/ETY säädetään eläinten terveyttä koskevista vaatimuksista yhteisön sisäisessä naudansukuisten kotieläinten siemennesteen kaupassa ja tuonnissa ja vahvistetaan yhteisön sisäisessä kaupassa käytettävien eläinlääkärintodistusten mallit kyseisen hyödykkeen osalta.
            
         
               (2)
            
            
               Direktiiviä 88/407/ETY muutettiin neuvoston direktiivillä 2003/43/EY (2) siten, että siihen lisättiin muun muassa siemennesteen varastointiasemat sekä niiden virallista hyväksyntää ja valvontaa koskevat edellytykset.
            
         
               (3)
            
            
               Naudansukuisten kotieläinten siemennesteen tuontia koskevista edellytyksistä 6 päivänä syyskuuta 2004 tehdyssä komission päätöksessä 2004/639/EY (3) vahvistetaan naudansukuisten kotieläinten siemennesteen eläinlääkärintodistusmallit yhteisöön tuontia varten. Kyseistä päätöstä olisi muutettava direktiivin 88/407/ETY mukaisesti, ja luetteloa kolmansista maista, joista jäsenvaltiot sallivat naudansukuisten kotieläinten siemennesteen tuonnin, olisi täydennettävä.
            
         
               (4)
            
            
               Lisäksi olisi vahvistettava hyväksytyiltä siemennesteen varastointiasemilta lähetetyn naudansukuisten kotieläinten siemennesteen yhteisön sisäisessä kaupassa ja yhteisöön tuonnissa käytettävät eläinlääkärintodistusten mallit, jotta voidaan varmistaa kyseisen siemennesteen täysi jäljitettävyys yhteisön sisäisessä kaupassa.
            
         
               (5)
            
            
               On aiheellista, että todistukset esitetään eläinlääkärintodistusten standardoidun ulkoasun mukaisina Traces-järjestelmän käyttöönotosta ja päätöksen 92/486/ETY muuttamisesta 30 päivänä maaliskuuta 2004 tehdyssä komission päätöksessä 2004/292/EY (4) säädetyllä tavalla ja että tietyt eläinten terveyttä koskevat vaatimukset yhdenmukaistetaan.
            
         
               (6)
            
            
               Lisäksi direktiivin 88/407/ETY liitteessä D vahvistettuja naudansukuisten kotieläinten siemennesteen yhteisön sisäisessä kaupassa käytettäviä todistusmalleja olisi muutettava eläinlääkärintodistusten standardoidun ulkoasun huomioon ottamiseksi.
            
         
               (7)
            
            
               Sen vuoksi direktiiviä 88/407/ETY ja päätöstä 2004/639/EY olisi muutettava.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan direktiivin 88/407/ETY liite D tämän päätöksen liitteellä I.
   2 artikla
   Muutetaan päätös 2004/639/EY seuraavasti:
   
               1)
            
            
               Lisätään 1 artiklaan seuraava kohta:
               ”5.   Jäsenvaltioiden on sallittava sellaisen 1 ja 2 kohdassa tarkoitetun hyväksytyiltä siemennesteen varastointiasemilta lähetetyn naudansukuisten kotieläinten siemennesteen tuonti, joka täyttää liitteessä II olevassa 3 osassa esitetyssä eläinten terveystodistusmallissa vahvistetut vaatimukset ja jonka mukana seuraa tällainen todistus asianmukaisesti täytettynä, sanotun kuitenkaan rajoittamatta 4 kohdan soveltamista.”
            
         
               2)
            
            
               Korvataan liitteet I ja II tämän päätöksen liitteellä II.
            
         3 artikla
   Tätä päätöstä sovelletaan 1 päivästä maaliskuuta 2008.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 7 päivänä helmikuuta 2008.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 194, 22.7.1988, s. 10. Direktiivi sellaisena kuin se on viimeksi muutettuna komission päätöksellä 2006/16/EY (EUVL L 11, 17.1.2006, s. 21).
   
      (2)  EUVL L 143, 11.6.2003, s. 23.
   
      (3)  EUVL L 292, 15.9.2004, s. 21. Päätös sellaisena kuin se on viimeksi muutettuna asetuksella (EY) N:o 1792/2006 (EUVL L 362, 20.12.2006, s. 1).
   
      (4)  EUVL L 94, 31.3.2004, s. 63. Päätös sellaisena kuin se on viimeksi muutettuna päätöksellä 2005/515/EY (EUVL L 187, 19.7.2005, s. 29).
   
      LIITE I
      
         
            ”LIITE D
            YHTEISÖN SISÄISESSÄ KAUPASSA KÄYTETTÄVÄT TODISTUSMALLIT
            
               LIITE D1
               Seuraavaa todistusmallia sovelletaan sellaisen siemennesteen yhteisön sisäiseen kauppaan, joka on kerätty neuvoston direktiivin 88/407/ETY, sellaisena kuin se on muutettuna direktiivillä 2003/43/EY, mukaisesti ja joka on lähetetty hyväksytyltä keinosiemennysasemalta
               
                  
               
                  
            
            
               LIITE D2
               Seuraavaa todistusmallia sovelletaan 1 päivästä tammikuuta 2006 sellaisen siemennesteen varastojen yhteisön sisäiseen kauppaan, joka on kerätty, käsitelty ja/tai varastoitu ennen 31 päivää joulukuuta 2004 neuvoston direktiivin 88/407/ETY 1 päivään heinäkuuta 2003 asti sovellettujen säännösten mukaisesti ja jota pidetään kaupan kyseisen päivän jälkeen direktiivin 2003/43/EY 2 artiklan 2 kohdan mukaisesti ja joka on lähetetty hyväksytyltä keinosiemennysasemalta
               
                  
               
                  
               
                  
            
            
               LIITE D3
               Seuraavaa todistusmallia sovelletaan hyväksytyltä siemennesteen varastointiasemalta tai hyväksytyltä keinosiemennysasemalta lähetetyn siemennesteen yhteisön sisäiseen kauppaan,
               
                           —
                        
                        
                           jos kyseinen siemenneste on kerätty neuvoston direktiivin 88/407/ETY, sellaisena kuin se on muutettuna direktiivillä 2003/43/EY, mukaisesti,
                        
                     
                           —
                        
                        
                           tai jos kyseinen siemenneste on kerätty, käsitelty ja/tai varastoitu ennen 31 päivää joulukuuta 2004 neuvoston direktiivin 88/407/ETY 1 päivään heinäkuuta 2003 asti sovellettujen säännösten mukaisesti ja jota pidetään kaupan kyseisen päivän jälkeen direktiivin 2003/43/EY 2 artiklan 2 kohdan mukaisesti.
                        
                     
                  
               
                  
            ”
      
   
   
      LIITE II
      ”
            LIITE I
            Luettelo kolmansista maista, joista jäsenvaltiot sallivat naudansukuisten kotieläinten siemennesteen tuonnin
            
                        ISO-koodi
                     
                     
                        Maa
                     
                     
                        Alueen kuvaus
                        
                           (tapauksen mukaan)
                        
                     
                     
                        Lisätakeet
                     
                  
                        AU
                     
                     
                        Australia
                     
                     
                         
                     
                     
                        Liitteessä II olevassa 1 osassa esitetyn todistuksen kohdissa II.5.4.1.2 ja II.5.4.2.2 asetetut lisätakeet ovat pakollisia.
                     
                  
                        CA
                     
                     
                        Kanada
                     
                     
                        Alue siten kuin se on kuvattu neuvoston päätöksen 79/542/ETY (1) liitteessä I olevassa 1 osassa.
                     
                     
                        Liitteessä II olevassa 1 osassa esitetyn todistuksen kohdassa II.5.4.1.2 asetettu lisätae on pakollinen.
                     
                  
                        CH
                     
                     
                        Sveitsi
                     
                     
                         
                     
                     
                         
                     
                  
                        HR
                     
                     
                        Kroatia
                     
                     
                         
                     
                     
                         
                     
                  
                        NZ
                     
                     
                        Uusi-Seelanti
                     
                     
                         
                     
                     
                         
                     
                  
                        US
                     
                     
                        Yhdysvallat
                     
                     
                         
                     
                     
                        Liitteessä II olevassa 1 osassa esitetyn todistuksen kohdassa II.5.4.1.2 asetettu lisätae on pakollinen.
                     
                  
         
            LIITE II
            Eläinlääkärintodistusmallit tuontia ja kauttakulkua varten (neuvoston direktiivin 88/407/ETY, sellaisena kuin se on muutettuna direktiivillä 2003/43/EY, mukaisesti kerätty, tuontiin tarkoitettu) naudansukuisten kotieläinten siemenneste
            1   OSA
            Seuraavaa todistusmallia sovelletaan sellaisen siemennesteen tuontiin ja kauttakulkuun, joka on kerätty neuvoston direktiivin 88/407/ETY, sellaisena kuin se on muutettuna direktiivillä 2003/43/EY, mukaisesti ja joka on lähetetty hyväksytyltä keinosiemennysasemalta
            
               
            
               
            
               
            2   OSA
            Seuraavaa todistusmallia sovelletaan 1 päivästä tammikuuta 2005 sellaisen naudansukuisten kotieläinten siemennesteen varastojen tuontiin ja kauttakulkuun, joka on kerätty, käsitelty ja varastoitu ennen 31 päivää joulukuuta 2004 neuvoston direktiivin 88/407/ETY 1 päivään heinäkuuta 2003 asti sovellettujen säännösten mukaisesti ja joka on tuotu 31 päivän joulukuuta 2004 jälkeen direktiivin 2003/43/EY 2 artiklan 2 kohdan mukaisesti ja joka on lähetetty hyväksytyltä keinosiemennysasemalta
            
               
            
               
            
               
            
               
            3   OSA
            Seuraavaa todistusmallia sovelletaan hyväksytyltä siemennesteen varastointiasemalta tai hyväksytyltä keinosiemennysasemalta lähetetyn siemennesteen tuontiin ja kauttakulkuun:
            
                        —
                     
                     
                        jos kyseinen siemenneste on kerätty ja käsitelty neuvoston direktiivissä 88/407/ETY, sellaisena kuin se on muutettuna direktiivillä 2003/43/EY, vahvistettujen edellytysten mukaisesti,
                     
                  
                        —
                     
                     
                        tai jos kyseinen siemenneste on kerätty, käsitelty ja/tai varastoitu ennen 31 päivää joulukuuta 2004 neuvoston direktiivin 88/407/ETY 1 päivään heinäkuuta 2003 asti sovellettujen säännösten mukaisesti ja jos kyseinen siemenneste on tuotu 31 päivän joulukuuta 2004 jälkeen direktiivin 2003/43/EY 2 artiklan 2 kohdan mukaisesti.
                     
                  
               
            
               
            
               
         ”
      
         (1)  EYVL L 146, 14.6.1979, s. 15, liite sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).